**Reglugerð**

**um breytingu á reglugerð nr. 822/2004 um gerð og búnað ökutækja.**

1. **gr.**

14. gr. breytist þannig:

Síðari málsliður ákvæðis 14.11 (2) skal orðast svo:

Massi og dráttarmassi fólksbifreiðar telst innan leyfðra marka ef uppfyllt eru ákvæði EBE-tilskipunar nr. 92/21 eða EB-reglugerðar nr. 661/2009 og ESB-reglugerðar nr. 1230/2012, með síðari breytingum.

1. **gr.**

16. gr. breytist þannig:

a. Ákvæði 16.01 (5) skal orðast svo:

Hvergi á aðalmynstri hjólbarða má mynstur þeirra vera undir tilskilinni dýpt. Aðalmynstur merkir grófa mynstrið á miðhluta slitflatarins sem þekur þrjá fjórðu (75%) af breidd hans.

b. Lokamálsliður ákvæðis 16.10 (6) fellur brott.

c. Ákvæði 16.11 (1) skal orðast svo:

Á tímabilinu frá og með 15. apríl til og með 31. október skal fólksbifreið búin hjólbörðum með a.m.k. 1,6 mm mynstursdýpt. Á tímabilinu frá og með 1. nóvember til og með 14. apríl skal fólksbifreið búin hjólbörðum með a.m.k. 3,0 mm mynstursdýpt.

d. Ákvæði 16.12 (1) skal orðast svo:

Á tímabilinu frá og með 15. apríl til og með 31. október skal hópbifreið búin hjólbörðum með a.m.k. 1,6 mm mynstursdýpt. Á tímabilinu frá og með 1. nóvember til og með 14. apríl skal hópbifreið búin hjólbörðum með a.m.k. 3,0 mm mynstursdýpt.

e. Ákvæði 16.14 (1) skal orðast svo:

Á tímabilinu frá og með 15. apríl til og með 31. október skal vörubifreið búin hjólbörðum með a.m.k. 1,6 mm mynstursdýpt. Á tímabilinu frá og með 1. nóvember til og með 14. apríl skal vörubifreið búin hjólbörðum með a.m.k. 3,0 mm mynstursdýpt.

f. Lokamálsliður ákvæðis 16.20 (3) fellur brott.

g. Lokamálsliður ákvæðis 16.50 (3) fellur brott.

h. Ákvæði 16.51 (1) skal orðast svo:

Á tímabilinu frá og með 15. apríl til og með 31. október skal eftirvagn I sem gerður er fyrir meiri hraða en 30 km/klst, búinn hjólbörðum með a.m.k. 1,6 mm mynstursdýpt. Á tímabilinu frá og með 1. nóvember til og með 14. apríl skal eftirvagn I sem gerður er fyrir meiri hraða en 30 km/klst, búinn hjólbörðum með a.m.k. 3,0 mm mynstursdýpt.

j. Ákvæði 16.53 (1) skal orðast svo:

Á tímabilinu frá og með 15. apríl til og með 31. október skal eftirvagn III sem gerður er fyrir meiri hraða en 30 km/klst, búinn hjólbörðum með a.m.k. 1,6 mm mynstursdýpt. Á tímabilinu frá og með 1. nóvember til og með 14. apríl skal eftirvagn III sem gerður er fyrir meiri hraða en 30 km/klst, búinn hjólbörðum með a.m.k. 3,0 mm mynstursdýpt.

k. Ákvæði 16.102 (3) skal orðast svo:

Á tímabilinu frá og með 15. apríl til og með 31. október skal bifreið til neyðaraksturs búin hjólbörðum með a.m.k. 2,0 mm mynstursdýpt. Á tímabilinu frá og með 1. nóvember til og með 14. apríl skal bifreið til neyðaraksturs búin hjólbörðum með a.m.k. 4,0 mm mynstursdýpt.

1. **gr.**

21. gr. breytist þannig:

Ákvæði 21.11 (2) skal orðast svo:

Þyngd dráttarbeislis á tengibúnað fólksbifreiðar telst innan marka ef uppfyllt eru ákvæði EBE-tilskipunar nr. 92/21 eða EB-reglugerðar nr. 661/2009 og ESB-reglugerðar nr. 1230/2012, með síðari breytingum.

1. **gr.**

22. gr. breytist þannig:

a. Síðari málsliður ákvæðis 22.11 (3) skal orðast svo:

Þyngd og stærð fólksbifreiðar telst innan marka ef uppfyllt eru ákvæði EBE-tilskipunar nr. 92/21 eða EB-reglugerðar nr. 661/2009 og ESB-reglugerðar nr. 1230/2012, með síðari breytingum.

b. Síðari málsliður ákvæðis 22.12 (7) skal orðast svo:

Þyngd og stærð hópbifreiðar telst innan marka ef uppfyllt eru ákvæði EBE-tilskipunar nr. 97/27 eða EB-reglugerðar nr. 661/2009 og ESB-reglugerðar nr. 1230/2012, með síðari breytingum.

c. Ákvæði 22.13 (4) skal orðast svo:

Þyngd og stærð sendibifreiðar telst innan marka ef uppfyllt eru ákvæði EBE-tilskipunar nr. 97/27 eða EB-reglugerðar nr. 661/2009 og ESB-reglugerðar nr. 1230/2012, með síðari breytingum.

d. Síðari málsliður ákvæðis 22.14 (3) skal orðast svo:

Þyngd og stærð vörubifreiðar telst innan marka ef uppfyllt eru ákvæði EBE-tilskipunar nr. 97/27 eða EB-reglugerðar nr. 661/2009 og ESB-reglugerðar nr. 1230/2012, með síðari breytingum.

e. Ákvæði 22.50 (3) skal orðast svo:

Þyngd og stærð eftirvagns telst innan marka ef uppfyllt eru ákvæði EBE-tilskipunar nr. 97/27 eða EB-reglugerðar nr. 661/2009 og ESB-reglugerðar nr. 1230/2012, með síðari breytingum.

1. **gr.**

Viðauki III breytist þannig:

Tafla undir fyrirsögninni „bifreiðar og eftirvagnar“:

Aftast í töfluna, á eftir tölulið 45zzr, kemur nýr töluliður, 45zzu. Í reitina

„Tölul.“, „Tilskipun / reglugerð“, „Efnisinnihald“ og „Reglugerðarákvæði“ kemur:

|  |  |  |  |
| --- | --- | --- | --- |
| 45zzu | 1230/2012/ESB | Stærð og þyngd | 14.11 (2), 21.11 (2), 22.11 (3), 22.12 (7), 22.13 (4), 22.50 (3) |

1. **gr.**

Viðauki IV breytist þannig:

Tafla undir fyrirsögninni „bifreiðar og eftirvagnar“:

1. Í tölulið 45zu við tilskipun 692/2008/EB á eftir reglugerð 143/2013/ESB (í reitina „síðari viðbætur“, „Stjórnartíðindi EB“ og „EES-birting“), kemur:

|  |  |  |
| --- | --- | --- |
| 195/2013/ESB | L 65, 8.3.2013 | Birt í EES-viðbæti nr. 23, 10.4. 2014, bls. 327. |

1. Í tölulið 45zx við tilskipun 2007/46/EB á eftir reglugerð 143/2013/ESB (í reitina „síðari viðbætur“, „Stjórnartíðindi EB“ og „EES-birting“), kemur:

|  |  |  |
| --- | --- | --- |
| 1230/2012/ESB | L 353, 21.12.2012 | Birt í EES-viðbæti nr. 12, 27.2. 2014, bls. 32. |
| 195/2013/ESB | L 65, 8.3.2013 | Birt í EES-viðbæti nr. 23, 10.4. 2014, bls. 327. |

1. Aftast í töfluna, á eftir tölulið 45zzr, kemur nýr töluliður, 45zzu. Í reitina „Tölul.“, „Tilskipun / reglugerð“, „síðari viðbætur“, „Stjórnartíðindi EB“ og „EES-birting“ kemur:

|  |  |  |  |  |
| --- | --- | --- | --- | --- |
| 45zzu | Stærð og þyngd  1230/2012/ESB |  | L 353, 21.12.2012 | Birt í EES-viðbæti nr. 12, 27.2. 2014, bls. 32. |

1. **gr.**

Reglugerð þessi, sem sett er með heimild í 60. gr. umferðarlaga nr. 50/1987, öðlast þegar gildi að undanþeginni 2. gr. reglugerðar þessarar sem skal taka gildi þann 1. nóvember 2014.

*Innanríkisráðuneytinu,*

Hanna Birna Kristjánsdóttir.

Ragnhildur Hjaltadóttir.

**Greinargerð**

Um 1., 3. og 4. gr.

Innihald 1., 3. og 4. gr. tillögu þessarar er af sama meiði, en nánar tiltekið eru ákvæðin liður í innleiðingu reglugerðar framkvæmdastjórnarinnar (ESB) nr. 1230/2012 frá 12. desember 2012 um framkvæmd reglugerðar Evrópuþingsins og ráðsins (EB) nr. 661/2009 um gerðarviðurkenningarkröfur að því er varðar massa og mál vélknúinna ökutækja og eftirvagna þeirra og um breytingu á tilskipun Evrópuþingsins og ráðsins 2007/46/EB.

Eins og sést á umræddum ákvæðum tillögunnar er gert ráð fyrir að reglugerð nr. 1230/2012 standi samhliða eldri gerðum *(92/21 annars vegar og 97/27 hins vegar)*. Ástæðan fyrir því er sú að eldri gerðirnar skulu fyrst falla brott þann 1.11.2014skv. 19. gr. EB-reglugerðar nr. 661/2009 og ákvörðun sameiginlegu EES-nefndarinnar nr. 40/2012. Er framsetning sú sem hér um ræðir sambærileg þeirri sem finna má í öðrum ákvæðum reglugerðar nr. 822/2004, sbr. þær breytingar sem gerðar hafa verið á henni síðustu misseri. Af þessu leiðir síðan að eftir 1. nóvember nk. þarf að gera viðunandi breytingar á reglugerð nr. 822/2004 og fella brott þær fjölmörgu eldri gerðir sem þá munu falla úr gildi skv. fyrrnefndri 19. gr. EB-reglugerðar nr. 661/2009 og ákvörðun sameiginlegu EES-nefndarinnar nr. 40/2012.

Um 2. gr.

Með 2. gr. er lögð til breyting á ákvæðum sem varða kröfur til hjólbarða, nánar tiltekið áskilda mynstursdýpt þeirra. Var álitaefnið ítarlega skoðað af Samgöngustofu og í því skyni var t.a.m. kallað eftir sjónarmiðum hinna ýmissa aðila, á borð við lögreglu, tryggingarfélaga, skoðunarstöðva og Rannsóknarnefnd samgönguslysa. Taka skal fram að síðustu misseri hafa sumir framangreindra aðila kallað eftir breytingum á þessum reglum. Þær tillögur sem hér eru settar fram fela í sér auknar kröfur, sér í lagi hvað varðar lágmarksmynstursdýpt hjólbarða á *„vetrartímabili“*. Talið er að slíkt sé mikilvægt m.t.t. umferðaröryggis og við útfærslu 2. gr. var t.a.m. horft til sænskra og norskra reglna um þetta atriði.

A-lið er ætlað að afmarka mun nánar en nú er gert, hvar mynstursdýpt skuli mæla og að hvergi á því svæði megi dýptin fara undir tilskilin mörk. Ljóst er að slík breyting er mikilvæg, þar sem núgildandi orðalag þykir of matskennt og óljóst.

Síðari stafliðir innihalda síðan tillögu að nýjum lágmarkskröfum til mynstursdýptar, sundurliðaða eftir mismunandi flokkum ökutækja. Helsta nýmælið er að auknar kröfur verða gerðar á *„vetrartímabili“,* en það tímabil er skilgreint sem tímabilið frá og með 1. nóvember til og með 14. apríl, í samræmi við það sem reglugerð nr. 822/2004 mælir þegar fyrir um að sé tímabilið þar sem heimilt er að nota nagladekk.

2. gr. felur í sér að lágmarksmynstursdýpt allra ökutækja sem þar er kveðið á um verði 1,6 mm á sumartímabili, en 3 mm á vetrartímabili. Raunar er ein undantekning frá þessu, varðandi bifreiðar til neyðaraksturs, en eðli máls samkvæmt eru gerðar ríkari kröfur til þeirra, eða 2 mm á sumartímabili og 4 mm á vetrartímabili, sbr. k-lið.

Núverandi ákvæði reglugerðar nr. 822/2004 gera aftur á móti ekki mismunandi kröfur milli sumars- og vetrartímabila, heldur er eina lágmarkskröfu þar að finna. Er hún 1,6 mm fyrir þá ökutækisflokka sem falla undir gildissvið tilskipunar 89/459/EBE (*þar sem kveðið er um að lágmark ríkja skuli vera a.m.k. 1,6 mm)*, en fyrir aðra ökutækisflokka *(vörubifreiðar og þunga eftirvagna)* aðeins 1,0 mm.

Þess skal að lokum getið að ekki eru gerðar breytingar á gildandi kröfum til mynstursdýptar bifhjóla. Meginástæður þess er að ábendingar þar til bærra aðila og könnun Samgöngustofu hafa leitt í ljós að ekki sé hnígi rök til slíkra breytinga, enda séu hjólbarðar bifhjóla að ýmsu leyti frábrugðnir hjólbörðum annarra ökutækja.

Um 5. gr.

Með 5. gr. er einfaldlega lögð til viðbót við tilvísunartöflu viðauka III. Er nánar tiltekið vísað til þeirra ákvæða þar sem reglugerð nr. 1230/2012 kemur fyrir.

Um 6. gr.

Með 6. gr. er tafla undir fyrirsögninni „bifreiðar og eftirvagnar“ í IV.viðauka reglugerðar nr. 822/2004 uppfærð. Felur uppfærslan í sér tilvísun í þær tvær gerðir sem innleiddar skulu með þessum reglugerðardrögum. Annars vegar er um að ræða áðurnefnda reglugerð nr. 1230/2012. Hins vegar er um að ræða reglugerð framkvæmdastjórnarinnar (ESB) nr. 195/2013 frá 7. mars 2013 um breytingu á tilskipun Evrópuþingsins ráðsins 2007/46/EB og reglugerð framkvæmdastjórnarinnar (EB) nr. 692/2008 að því er varðar nýsköpunartækni sem dregur úr losun koltvísýrings frá léttum farþega- og atvinnuökutækjum. Reglugerð nr. 195/2013 snýr eingöngu að heildargerðarviðurkenningarferli ökutækja og felur ekki í sér nein ákvæði sem kalla á breytingu á efnisákvæðum reglugerðar nr. 822/2004 um gerð og búnað ökutækja. Er því lagt til með 6. gr. tillögu þessarar að reglugerð nr. 195/2013 verði innleidd með tilvísunaraðferð á sama hátt og hefur tíðkast um sambærilegar gerðir.

Um 7. gr.

Með 7. gr. er lagt til að ákvæði 2. gr., sem felur í sér hertar lágmarkskröfur til mynstursdýptar hjólbarða, taki fyrst gildi þann 1. nóvember 2014. Með þeim hætti gefst svigrúm til að kynna breytingarnar fyrir almenningi, en slíkt er mikilvægt þar sem breytingarnar koma til með að snerta stóran hluta landsmanna. Gildistakan á 2. gr. fer saman við upphaf „vetrartímabilsins“ eins og það er skilgreint í reglugerðinni og var því talið kjörið að miða við umrædda dagsetningu, 1. nóvember.